Suspiciunile au legătură cu alocarea de fonduri pentru refacerea infrastructurii agricole, mai precis drumuri în mediul rural. Alocarea financiară din fondurile europene depășește 22 de milioane de euro, bani ce s-au epuizat foarte repede.

Termenul de depunere a proiectelor a început pe 25 mai, la 9 dimineața, iar toate fondurile au fost alocate în numai șase minute. Este vorba despre 25 de proiecte, iar principiul după care s-au dat banii find primul venit-primul servit.

În urma unor reclamații ale celor care nu au mai apucat să depună proiecte, ministrul Agriculturii a trimis Corpul de Control la Agenția pentru Investiții Rurale, mai ales că, potrivit unor surse, formularele au fost schimbate cu o seară înainte.